לין קפלן

לין קפלן (נולדה ב-8 באוקטובר 1964) היא ראש המועצה המקומית תל מונד.

==ביוגרפיה==
קפלן נולדה בברית המועצות ועלתה לישראל בשנת 1971. אביה אנטולי גרנרוט היה נציג קייב בתנועה הציונית<ref></ref> והוריה היו ממקימי המושב אניעם שברמת הגולן, עוד כשנקרא עלייה 70 על שם גרעין עולי ברית המועצות שהקים אותו.

בעלת תואר ראשון בהנדסת תעשייה וניהול מאוניברסיטת בן-גוריון בנגב, תואר שני במנהל עסקים מאוניברסיטת תל אביב ותואר שני נוסף במדיניות החינוך עם התמחות במערכות שלטון מקומיות וארציות, מאוניברסיטת תל אביב. עבודת התזה שלה עסקה במנהיגותם הפדגוגית של מנהלי מחלקות חינוך ברשויות מקומיות. בנוסף, בוגרת קורס דירקטורים של אוניברסיטת בר-אילן.

שימשה בתפקידי ניהול בכירים במגזר העסקי ולאחר מכן עסקה בליווי מנהלי בתי ספר במסגרת הרפורמה של משרד החינוך של מעבר בתי ספר לניהול עצמי, שימשה כחברת ועד מנהל [https://www.ken.org.il/ בעמותת כ"ן.] כסמנכ"לית פיתוח עסקי וכממלאת מקום מנכ"לית בעמותה לקידום נגישות.

פרסמה כתבות רבות ב-ynet ובידיעות אחרונות בנושאי חינוך.

נבחרה לראשות המועצה בתל מונד בבחירות מיוחדות שהתקיימו בדצמבר 2020, לאחר בג"ץ תושבים שהובילה בהצלחה להפסקת כהונת הוועדה הקרואה בתל מונד, שלאחריו משרד הפנים הכריז על הבחירות בתל מונד.

בשנת 2001 הוציאה את ספר הילדים "גם אמא וגם אבא הולכים לעבודה" תחת שם הנישואים לין גרנרוט-קפלן. הספר יצא בהוצאת דני ספרים וזכה לציון לשבח מטעם פרס זאב לספרות ילדים ונוער.

==כראש המועצה המקומית תל מונד==
חינוך

בתקופת כהונתה נבנה חזון חינוכי יישובי בהליך שיתוף ציבור בהשתתפות כ-200 תושבים וגורמי מקצוע. כל בתי הספר ביישוב בנו זהות בית ספרית כחלק ממהלך מרחבי חינוך.

בתנופת הפיתוח נבנה בית ספר יסודי חמישי "בין הפרדסים" ששמו נבחר בהליך שיתוף ציבור, נבנו 2 גני ילדים חדשים ו-3 גני ילדים חדשים בקונספט חדשני נבנים ויפתחו בתשפ"ה.

קפלן חיזקה את החינוך המיוחד ופתחה לראשונה בתל מונד גן תקשורתי, כיתות חינוך מיוחד נוספות בבתי הספר וחיזקה את החינוך המיוחד בחינוך הבלתי פורמלי באמצעות המרכז הקהילתי. 

פיתוח

פיתחה ובנתה את "פארק היערות", הפארק הגדול ביותר בתל מונד המשתרע על 28 דונם מחציתם שטחים ירוקים.  הפארק כולל מעל ל-200 עצים, מתחם כושר חדשני ע"ש תום שוהם ז"ל, מתחם נינג'ה הראשון בתל מונד, מגרשי כדורסל וטניס, מתחם ילדים גדול במיוחד הכולל מתקנים איכותיים חלקם מונגשים, גינת כלבים, פינות ישיבה ושביל אופניים. 

רחובות ההדרים והארבל שפיתוחם היה תקוע במשך כ-15 שנה, פותחו גם הם וכך גם נרקיס מערב.

כביש הכניסה הדרומי ליישוב, דרך הלורד עבר שדרוג על ידי העברתו לאחריות נתיבי ישראל ובכך המועצה חסכה כ-15 מיליון ₪. 

איכות סביבה וקיימות

בתקופתה המועצה זכתה לאחר שנים רבות ב-5 כוכבי יופי בתחרות קירייה יפה, ניטעו מאות עצים ברחבי היישוב, הועברו הנחיות מרחביות לאיסור שימוש בקמינים המוסקים בעץ בבנייה חדשה, הופסק הריסוס במדרכות ומקודם גינון בר קיימא. הושלם מעבר תאורת רחוב ומוסדות חינוך לתאורת לדים ומותקנים פאנלים סולאריים על גגות מבני ציבור. 

פיתוח כלכלי

בתקופתה המועצה הכפילה את הכנסותיה מקולות קוראים ממשרדי ממשלה.

בנוסף בהמשך לפנייתה למשרד הפנים, נפתח לראשונה על ידי משרד הפנים מנדט לחלוקת הכנסות על כלא הדרים עם חוף השרון. 

תחבורה

לראשונה הושק קו חדש ישיר מתל מונד לרעננה וכפר סבא.
המועצה כארגון 

בשנות כהונתה דאגה למינוי פונקציות חסרות במועצה תוך בניית שדירה ארגונית והתאמת מבנה המועצה לצרכים הקיימים והעתידיים. בין השאר מינתה לראשונה מנכ"לית למועצה, הקימה את אגף התפעול והפכה את מחלקת החינוך לאגף תוך מינוי לראשונה של מנהלת מחלקת חינוך מיוחד במועצה, מנהלת לידה עד 3 ומנהלת מחלקת נוער וצעירים. מינתה לראשונה מנהלת עיר ללא אלימות (המחלקה לביטחון קהילתי), קב"ט מוסדות חינוך ומדריכת מוגנות לבתי הספר. 

פעילות ציבורית

2024 - היום: יו"ר הוועדה לקידום שוויון מגדרי בשלטון המקומי.

2024 - עד היום: חברת הנהלה במרכז השלטון המקומי.

2010 - 2021 חברת ועד מנהל בעמותת כ"ן כח נשים לקידום שוויון מגדרי במגזר הציבורי, הפוליטי והמוניצפלי.

2016- 2013   יו"ר האופוזיציה וחברת מועצת תל מונד. יו"ר ועדת הביקורת, יו"ר הוועדה לשדרוג גני משחקים, חברת ועדת החינוך, חברת ועדת המשנה לתכנון ובנייה, ועדת הספורט וועדת חזות היישוב. הצליחה למנוע את סגירת היציאה הדרומית של תל מונד לכביש 4.

2010- 2013  יו"ר הנהגת ההורים בבית החינוך רבין, בית ספר על יסודי אזורי, יוזמת מרכז מהות לתלמידים עם בעיות קשב ריכוז ולקויות למידה.

חיים אישיים

נשואה לבועז ואם לשלושה בנים. מתגוררת בתל מונד.

==קישורים חיצוניים==

# שרון מגנזי, [https://www.globes.co.il/news/article.aspx?did=1000884269 מה עובר על המועמדות שרצות לראשות העירייה?], באתר גלובס, 13 באוקטובר 2013
# [https://simania.co.il/bookdetails.php?item_id=83121 גם אמא ואבא הולכים לעבודה], מאת לין גרנרוט-קפלן, באתר סימניה
# [https://www.ynet.co.il/tags/%D7%9C%D7%99%D7%9F_%D7%92%D7%A8%D7%A0%D7%A8%D7%95%D7%98-%D7%A7%D7%A4%D7%9C%D7%9F כתבות בנושא] לין גרנרוט-קפלן, באתר ynet
# [https://www.ksn.co.il/%d7%aa%d7%9c-%d7%9e%d7%95%d7%a0%d7%93-%d7%94%d7%a7%d7%98%d7%a1%d7%98%d7%a8%d7%95%d7%a4%d7%94-%d7%a0%d7%9e%d7%a0%d7%a2%d7%94/ לין קפלן ניצחה: הכניסה הדרומית לתל מונד לא תיחסם], נתניה און ליין, 12 בינואר 2017
# [https://glz.co.il/%D7%92%D7%9C%D7%A6/%D7%AA%D7%95%D7%9B%D7%A0%D7%99%D7%95%D7%AA/%D7%99%D7%94%D7%99%D7%94-%D7%91%D7%A1%D7%93%D7%A8/%D7%99%D7%94%D7%99%D7%94-%D7%91%D7%A1%D7%93%D7%A803-03-2019-1501/%D7%AA%D7%97%D7%91%D7%95%D7%A8%D7%94-%D7%91%D7%AA%D7%9C-%D7%9E%D7%95%D7%A0%D7%93-030319 על תחבורה ציבורית בתל מונד:] יהיה בסדר בגלי צה"ל, 3 במרץ 2019
# [https://m.news1.co.il/Archive/001-D-427454-00.html המלצת שר הפנים: בחירות מיוחדות בתל מונד], באתר מחלקה ראשונה, 2 ביוני 2020
# [https://www.ynet.co.il/articles/0,7340,L-5857064,00.html לין קפלן נבחרה לראש מועצת תל מונד], 9 בדצמבר 2020, באתר ynet 
# [https://netanya.mynet.co.il/local_news/article/B1FxMJ0iv אחרי 3 שנות ועדה קרואה: לין קפלן נבחרה לראשות המועצה בתל מונד], mynet נתניה, 9 בדצמבר 2020
#[https://www.ice.co.il/career/news/article/1004330 "נשים מהוות מעל ל-50% מהאוכלוסייה וקולן חייב להישמע"]' לין קפלן בראיון ל- אייס, 11 במרץ 2024
#[https://finance.walla.co.il/item/3655383 לין קפלן מונתה ליו"ר הוועדה לקידום מעמד האישה של המרכז לשלטון המקומי בישראל], וואלה כסף, 3 באפריל 2024
#[https://www.ice.co.il/positions/news/article/1007518 ראש המועצה מונתה לתפקיד היוקרתי: "תודה על האמון שנתנו בי"], אייס, 3 באפריל 2024

==הערות שוליים==

קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:נשים בראשות מועצות מקומיות בישראל
קטגוריה:פעילות יש עתיד
קטגוריה:ראשי מועצת תל מונד
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולות בשנות ה-1970
קטגוריה:עולים בשנות ה-1970
קטגוריה:מנהלות ישראליות
קטגוריה:מנהלים ישראלים
קטגוריה:יועצות ישראליות
קטגוריה:ישראליות שנולדו ב-1964
קטגוריה:ישראלים שנולדו ב-1964